স্বর্ণ ৰাণী হিমাই যিদৰে আইএএএফ চেম্পিয়নশ্বিপত সোণৰ পদক আঁজুৰি অনাৰ বাবে কৃচ্ছ্ৰ সাধনা কৰিছিল, ঠিক তেনেদৰেই বলুকা-শিল্পী পদ্মশ্ৰী সুদৰ্শন পাটনায়কেও হিমাৰ ঐতিহাসিক বিজয়ক পুৰীৰ সাগৰ তীৰত বলুকাত অংকন কৰিবলৈও কৃচ্ছ্ৰ সাধনা কৰিছিল।
পুৰীৰ সাগৰ তীৰত সোণালী কন্যাগৰাকীৰ বলুকা ভাস্কৰ্য সৃষ্টি কৰাৰ বাবে শিল্লী সুদৰ্শন পাটনায়কক ৪ ঘণ্টা আৰু ৩ টন বালিৰ প্ৰয়োজন হৈছিল।
পাটনায়কে তেওঁৰ বলুকা শিল্পৰ মাজেৰে হিমা দাসক শুভেচ্ছা জনোৱাত পলম হোৱাৰ বাবে দুখ প্ৰকাশ কৰিছে। এই সম্পৰ্কে তেওঁ কৈছে, "পুৰীৰ ৰথ যাত্ৰা মহোৎসৱৰ বাবে মই এটা দিন হেৰুৱালোঁ। তেওঁক সময়মতে শুভেচ্ছা জনাব নোৱাৰি মই দুঃখিত। আৰু কালি ধাৰাসাৰে বৰষুণ দি আছিল। অৱশ্যে পলমকৈ হ'লেও মই মোৰ শিল্পৰ জৰিয়তে তেওঁক শুভেচ্ছা জনাবলৈ সামৰ্থ হৈছোঁ।
হিমাৰ সাফল্যত আনন্দত আপ্লুত হৈ পৰা পদ্মশ্ৰী সুদৰ্শন পাটনায়কে তেওঁৰ ছাত্ৰ ছাত্ৰীসকলক হিমাৰ সম্পৰ্কে কৈছিল। "মই তেওঁলোকক কৈছিলোঁ অসমৰ এখন অখ্যাত গাঁৱৰ পৰা আহি সাফল্য লাভ কৰা হিমাজীৰ বিষয়ে কৈছিলোঁ। এইখন আমাৰ ভৰতবৰ্ষ। আমাৰ দেশলৈ খ্যাতিৰ সুবাস কঢ়িয়াই অনা যুৱচামক উদ্দীপনা যোগাবই লাগিব। তেওঁলোকে যদি এখন মঞ্চ পায়, আমি অলিম্পিকত বহুতো সোণৰ পদক লাভ কৰিবলৈ সক্ষম হ'ম।" বলুকা শিল্পীগৰাকীয়ে কয়।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
